Teresa Velázquez Cortés

Teresa Velázquez Cortés (Valentzia, 1961) artearen historialaria da. Madrilgo Udalean eta Nazioarteko Lankidetzarako Espainiako Agentzian lan egin du, eta Valladolideko Patio Herreriano Museoa zuzendu zuen 2004tik 2006ra. 2007 urtean, Madrilgo Sofia Erregina  Museo Nazionaleko erakusketen koordinatzaile nagusi lanetan hasi zen.

 Bizitza 

 Prestakuntza 
Teresa Velázquez Artearen Historiako lizentziatu zen Valentziako Unibertsitatean. Bere prestakuntza zabaldu zuen, Valentziako Unibertsitatean bertan museoei, kulturari eta komunikazioari buruzko mintegietan parte hartuz. Bere formakuntza osatzera  New York hirira joan zen bertako Metropolitan Museum of Art-en lan egiteko. "Master of Arts Degree in Art History and Museum Studies" (1987-1990) eta "Master of Arts Degree in European Leisure Studies" (1995-1996) ditu.

1985 eta 1990 urteen artean, New Yorkeko American Museum of the Moving Image-ko Bideoarte eta Performance komisarioaren laguntzailea izan zen, eta katalogazio-lanak egin zituen New Yorkeko Whitney Museum of American Art-en.  

 Lan ibilbidea 
Sevillako Erakusketa Unibertsalean (1991-1992) Unibertsoaren Pabilioia zuzendu zuen; eta EXPO'92 Estatu Elkartean espazio publikoetan arte garaikidearen programaren koordinatzailea izan zen. "Meritu Zibilaren Ordena" eman zioten EXPOn lan hori egiteagatik.

1993 urtetik 1995 urtera, INGENIA Producciones Culturales sozietateko proiektu-zuzendaria izan zen. Elkarte hori erakusketak eta ekitaldi kulturalak sortzen eta kudeatzen aritzen da.

1997 urteko azarotik 2002 urteko ekainera bitartean, Teresa Velázquezek "Centro Cultural de España" zuzendu zuen Liman. 2002 urteko ekainean "Orden de Isabel la Catolica"ren ofizial gurutzea jaso zuen, Perun dagoen zentro horretan egindako lana aintzatesteko.

2002 eta 2003 bitartean, Kanpo Arazoetako Ministerioaren Nazioarteko Lankidetzarako Espainiako Agentziaren Kultur Lankidetzako Zentro eta Bulegoen Sarea koordinatu zuen. Sare horrek Iberoamerikan eta Ekuatore Ginean banatutako 36 zentro hartzen ditu. Madrilgo Udaleko Kultur Proiektuen Zuzendaritzako arte-aholkularia izan zen gero.

Velázquezek, 2004 urtetik 2006 urtera, Espainiako Arte Garaikideko Patio Herreriano Museoa zuzendu zuen. Ondoren, Madrilgo Matadero zentro berriko eduki artistikoen arduraduna izan zen, bi urtetan. 

 Reina Sofía Arte Zentroa Museo Nazionalean 
2008an, proba publiko baten ostean, Madrilgo Reina Sofia Arte Zentroa Museo Nazionalean hasi zen lanean. Ordutik, Reina Sofia Museoko Erakusketa Saileko burua da Velázquez, Museo horren Kontserbazio, Ikerketa eta Hedapeneko Zuzendariordetzan, eta Museoaren arduraduna Lynne Cooke estatubatuar artearen historialaria zen, zuzendariorde gisa atera zen arte. 2012 urtean João Fernandes (Bragança, 1964), ordura arte Portoko Museu Serralves museoko zuzendari izandakoa, Sofia Erreginaren zuzendariorde kargua hartu zuen.

Teresa Velázquezen lana, 2008 urtetik aurrera, etengabea izan da MNCARSen, Manuel Borja-Villelen zuzendaritza- eta ekimen-etapan. Haren kontratua luzea izan da, jatorrizko erakusketak programatu ostean. Egile horietako asko ez dira oso ezagunak, eta, batzuetan, kulturalki arriskutsuak dira, eta berak beti egin du lan horien alde. 

Velázquez Lygia Pape artista brasildarraren "Espacio imantado" (2011) erakusketaren komisarioa izan zen; Lee Lozano artista amerikarrari buruzko erakusketaren komisarioa iere zan zen, ""Lee Lozano. Forzar la máquina (euskaraz: Lee Lozano. Makina behartu)", 2017an.

 Erreferentziak 

 Kanpo estekak 
  Sofia Erreginan
  MNCRASeko erakusketen burua
  Lygia Paperi buruzko elkarrizketa

Kategoria:Valentziarrak
Kategoria:Espainiako historialariak
Kategoria:Emakume historialariak
Kategoria:Artea
Kategoria:Emakume artistak